DEREK SHEILS AND TOM WEEDEN SPEARHEAD NEW-LOOK BURROWS ENGINEERING RACING TEAM IN CONJUNCTION WITH RICHARDSON KELLY RACING - IRISH SUPERBIKE RACING
Posted by Irish Superbike Racing on 04:02 Provinsiale pad by Durbanville gesluit oor betoging | Netwerk24
Provinsiale pad by Durbanville gesluit oor betoging
13 Junie 2019 07:57
9:40: Volgens Kenny Africa, Wes-Kaapse verkeershoof, duur die betoging op die R304 en R312 voort.
"Die mense betoog glo oor behuising. Hulle brand bande en het klippe op die pad gepak. Die pad is toe waar die R304 en die R312 bymekaar aansluit en by die ingang na Fisantekraal. Die polisie is nog op die toneel," het Africa gesê.
Die verkeersowerhede in Kaapstad het motoriste gewaarsku om weg te bly nadat 'n betoging buite Durbanville Donderdagoggend gewelddadig geraak het.
Een van die paaie wat deur betogers versper is. Foto: Verskaf
Die stad se verkeersowerhede het gesê die R312 (Lichtenburgweg) tussen Klipheuwelweg (R302) na Malmesbury en die R304 na Philadelphia was teen 07:00 vir verkeer gesluit.
Inwoners het op Facebook en gemeenskapsgroepe op WhatsApp gewaarsku dat talle kleiner paaie in die omgewing onbegaanbaar is.
Die polisie en metropolisie is op die toneel. Daar was berigte van skote wat afgevuur is en dat die polisiekantoor in Fisantekraal geteiken word.
Die polisie het egter nie dadelik gereageer op 'n versoek om kommentaar nie.
Die plaaslike gemeenskapspolisiëringsforum het bevestig dat die hoofpad by Fisantekraal nie veilig is nie en het mense aangeraai om die gebied te vermy.
Meer oor: Fisantekraal | Betoging | Durbanville
2 vas oor betoging in Plettenbergbaai